cyanic-selkie/wikianc huggingface dataset:
Ölümsüzlər (film, 2011)
İstehsal Prosesi
Bu film klassik yunan mifologiyası əsasındadır və 3D texnologiyası ilə hazırlanıb. Rejissor Tarsem Sayn verdiyi açıqlamasında intibah dövrü əsasında döyüş filmi çəkməyi planlaşdırdığını bildirmişdi. Verdiyi müsahibəsində bildirib ki "Bu bir növ Karavacconun Döyüş Klubu ilə birləşməsi kimidir. İntibah dövrünün motivləri əsasında döyüş filmi çəkmək maraqlı olardı. Bunun necə alınacağını görmək istəyirəm; lakin düşündüyümdən də daha maraqlı alındı. Bu ərəfədə isə daha da dərinə getməyin yaxşı fikir olacağını düşünürəm. Bu bir növ Baz Lurmanın Meksikada Romeo + Culyet çəkməsi kimi bir şeydir." Film 80 milyon dollara başa gəldi (vergi güzəştlərindən sonra 75 milyon dollar) və marketinqdə təxminən 35 milyon dollar olaraq qiymətləndirildi.
Soundtrektlər
Filmin musiqiləri Trevor Morris tərəfindən bəstələnib və 8 noyabr 2011-ci ildə satışa çıxarılıb.
Kinotənqidçilərin Mövqeyi
Ümumiyyətlə Ölümsüzlər kinotənqidçilər tərəfindən çox qarışıq rəylər alıb. Film Rotten Tomatoes tərəfindən aparılan dəyərləndirmədə 114 tamaşaçı tərəfindən 10 baldan 5 bal alaraq 35% toplaya bilib. Saytın verdiyi açıqlamada deyilir: "Real set qrupu, CG işi, və Tasemin atəşvəşanlıq işləri, lakin eyni idea Ölümsüzlər-in zəif hekayəsi üçün deyilə bilməz." Metacritic-də 23 tənqidçinin səs verməsi ilə 100-dən 46 toplayaraq qarışıq rəy almış oldu. Rocer Ebert 4 ulduzdan 2 ulduz verərək filmin yaxşı kimi görünən dəhşətli film olduğunu vurğulayıb. The Guardian isə 5 ulduzdan 3 ulduz verərək Teseyin döyüş səhnələrinin heç bir məntiqə uyğun olmadığını qeyd etdi.
Bununla bərabər film MTV.com tərəfindən ilin ən yaxşı filmlərindən biri seçildi. Həmçinin film Gay Locun HitFlix-də 2011-ci ilin ən yaxşı 20 filmlər arasında yer aldı. Bunda başqa Toro Magazine-nin top 10-luğunda eləcədə Glasgow To The Movies-də 2011-ci ilin ən yaxşı 10 filmi siyahılarına daxil ola bildi. Mark Estmen filmi Are You Screening.com-da üçüncü yerə layiq gördü. Filmin həmçinin "Ən Yaxşı Fantaziya Filmi" kimi nominasiyada Saturn Mükafatının bir neçə nomonasiyasına da namizədliyi irəli sürülüb.
Büdcəsi
Şimali Amerikada 11 noyabr 2011-ci ildə nümayiş olunmağa başladı. Nümayişə başladığı gecədə 1.4 milyon dollar qazanaraq açılış günündə ümumilikdə 14.8 milyon dollar gəlir əldə etdi. Həftənin sonunda 32.2 mln qazanaraq Relativity Media-nın ən bahalı həftəsi olan filmlərindən biri oldu. Filmin 3D formatda olması ən əhəmiyyətli məqamlardan biridir. Tamaşaçıların 60%-i kişi 75%-i isə yaşı 35-dən aşağı olan insanlar idi.
Şimali Amerikadan kənarda, film ilk həftəsində 35 ölkədən 38 milyon dollar qazandı. Ən çox gəlir qazandığı ölkələr isə Rusiya (8.2 mln dollar), Çin (5.7 mln dollar) və Cənubi Koreyadır (4.5 mln dollar). Birləşmiş Ştatlar və Kanadada 83,504,017 dollar, başqa ölkələrdə 143,400,000 dollar, ümumilikdə isə 226,904,017 dollar gəlir əldə edib.
Mərkəzi Bankın müstəqilliyi
Mərkəzi Bankın müstəqilliyi  — iqtisadi ədəbiyyatda mərkəzi bankın pul siyasətinin həyata keçirilməsində birbaşa siyasi və ya hökumət təsirindən azad olma dərəcəsini təsvir edən institusional xarakteristikası.
İqtisadi ədəbiyyatda mərkəzi bankın müstəqilliyinin vahid tərifi yoxdur. Mərkəzi bankın pul siyasəti alətlərini müstəqil şəkildə tətbiq etmək qabiliyyəti kimi müəyyən edilir. Hökumətin mərkəzi bankın pul siyasətinə təsirini məhdudlaşdıran qaydaların xarakterik xüsusiyyəti kimi. Hökumətin məhdud təsir göstərə biləcəyi seçilməmiş məmurlara pul siyasəti üçün səlahiyyət və məsuliyyətin verilməsi kimi.
Mərkəzi bankın müstəqilliyinin formalarının təsnifatı
left|thumb|208x208пкс| Vittorio Qrilli, mərkəzi bankın siyasi müstəqilliyi ideyasının müəlliflərindən biri İqtisadçı Vittorio Qrilli (2012–13-cü illərdə İtaliyanın İqtisadiyyat Naziri) həmmüəlliflərlə birlikdə 1991-ci ildə mərkəzi bankın siyasi müstəqilliyi (political independence) və onun iqtisadi müstəqilliyi (economic independence) konsepsiyalarını təklif etmişdir. Onlar öz orijinal işlərində siyasi müstəqilliyi mərkəzi bankın inflyasiya və ya iqtisadi fəallıq səviyyəsi kimi pul siyasətinin son məqsədini seçmək qabiliyyəti kimi müəyyən edirlər. Bu, mərkəzi bankın rəhbərliyinin təyin olunma üsulundan, mərkəzi bankla hökumət arasındakı münasibətlərin xarakterindən, habelə mərkəzi bankın rəsmi məsuliyyətindən (mandatından) asılıdır. Onların dərk etdiyi iqtisadi müstəqillik mərkəzi bankın məqsədlərinə çatmaq üçün alətləri seçmək qabiliyyətidir. O, mərkəzi bankdan onun borclanmasına (kreditlər və ya dövlət qiymətli kağızlarının alınması yolu ilə) hökumətin təsirinin dərəcəsi və mərkəzi bank tərəfindən idarə olunan alətlərin xarakteri ilə müəyyən edilir. Hökumət mərkəzi bankdan borc götürdüyü məbləği və şərtlərini müəyyən edə bilsə, bu, pul bazasının yaradılmasına təsir edir və mərkəzi bankın iqtisadi müstəqilliyini azaldır. thumb|188x188пкс| Stenli Fişer mərkəzi bankın müstəqilliyinin populyarlaşmasına mühüm töhfə verdi 1994-cü ildə Mərkəzi bankın müstəqilliyi formalarının oxşar sadə təsnifatı Stenli Fişer (2005–2013-cü illərdə İsrail Bankının sədri və ABŞ Federal Ehtiyat Sisteminin sədr müavini 2014–2017) və Qay Debell (Avstraliya Ehtiyat Bankının gələcək sədr müavini) tərəfindən təklif edilmişdir. Onlar pul müstəqilliyinin iki formasını təsvir etdilər. Birincisi, dövlət qurumunun məqsəd müstəqilliyi idi ki, bu da mərkəzi bankın fiskal orqanların məqsədlərindən fərqli bir məqsədi olduğunu nəzərdə tutur. İkincisi, iqtisadi siyasət alətinin müstəqilliyidir (instrument independence), bu o deməkdir ki, monetar orqanların öz məqsədlərinə çatmaq üçün müstəqil, yəni öz alətləri olmalıdır.
BVF-nin baş iqtisadçısı Tonny Lybeck onların tərifini pul siyasəti məqsədlərinin müstəqilliyini, əməliyyat müstəqilliyini və pul alətlərinin müstəqilliyini daxil etmək üçün genişləndirdi. Pul siyasətinin məqsədlərinin müstəqilliyi mərkəzi bankın öz son məqsədini müstəqil müəyyən etməsidir. Əməliyyat müstəqilliyi (və ya pul siyasətinin hədəf dəyişənlərinin seçimində müstəqillik (target autonomy)) o deməkdir ki, mərkəzi bank pul siyasətinin son məqsədinə nail olmaq üçün istifadə olunacaq aralıq və əməliyyat məqsədləri siyahısını müstəqil şəkildə seçir. Pul alətlərinin müstəqilliyi və ya instrumental müstəqillik seçim və tətbiq azadlığını nəzərdə tutur
Qumarbaz (film, 1993)
Baazigar (hind. बाज़ीगर, urdu dil. بازیگر) — triller janrında olan Bollivud filmidir. Filmin rejissoru Abbas-Mustan cütlüyüdür.
Musiqi
Musiqilərin müəllifi Anu Malikdir. Anu Malik bu musiqilərə görə Filmfare mükafatına layiq görülür. Musiqilər Venus Music şirkəti tərəfindən istehsal olunub.
Ərəbli (Urmiya)
Ərəbli — İranın Qərbi Azərbaycan ostanının Urmiya şəhristanı ərazisinə daxil olan kənd.
Telefon köşkü
thumbnail|upright|Klassik üslubda 20-ci əsrin ortalarına aid [[telefon köşkü.]] Telofon köşkü— taksofonla təchiz edilmiş və telefon istifadəçisi üçün nəzərdə tutulmuş kiçik bir binadır. Telefon köşklərində tez-tez işıqlandırma, məxfiliyi təmin etmək üçün qapı və kabinənin istifadə olunub-olunmadığını başqalarına bildirmək üçün pəncərələr var. Stend yerli telefon nömrələrinin çap olunmuş kataloqu və kağız, qələm və ya hətta otel kimi rəsmi şəraitdə oturacaqla təchiz oluna bilər. Xarici kabin elementlərə və ağır istifadəyə tab gətirmək üçün metal və plastikdən hazırlana bilər, daxili kabin isə daha mükəmməl memarlıq və mebellərə malik ola bilər. Xarici kabinələrin əksəriyyətində telefon xidməti təminatçısının adı və loqosu var.
Ərəbli (Urmiya)
Əhalisi
2006-cı il məlumatına görə kənddə 190 nəfər yaşayır (60 ailə).
Tokio Reklam Muzeyi
– Yaponiyanın Tokio şəhərinin Minato rayonunda yerləşən muzey. Muzey Yaponiyada reklamçılığa həsr olunmuş yeganə muzeydir.
Xüsusiyyətlər
Ümumi sahəsi 1078,3 m 2 olan muzeydəki sərgilər xronoloji ardıcıllıq yerləşdirilmişdir. Muzey Edo dövründə iş adamlarının istifadə etdikləri reklam hiylələrinə həsr olunmuş sərgi ilə başlayır. Burada hikifudalar, nişiki-elər və ebiralar sərgilənir. Sərgidəki məlumatların iddiasına görə həmin dövrdə yaşamış Takatoşi Mitsui dünyanın ilk marketinq dahisi olmuşdur. Muzeydə ümumilikdə təxminən 330 min reklam materialı saxlanılır.
Şova dövründə Yaponiyada reklam işi Qərb mədəniyyətinin təsirinə məruz qalmışdır və muzeyin kolleksiyasında həmin dövrə aid "Shiseido", "Calpis" və "Morinaga Milk Caramel" kimi brendlərin reklam məhsulları sərgilənir. Muzeyin son sərgisi XX əsrin sonunda Yaponiyada reklamçılığın inkişaf tarixinə həsr olunmuşdur. Burada müxtəlif posterlər və qəzetlərdən kəsilmiş parçalar nümayiş olunur.
Muzeyin tavanından asılmış 4 ədəd bulud formasındakı kiçik kabinlərdə ziyarətçilərin emosiyalarına uyğun şəkildə televiziya reklamları göstərilir. Muzeydə hədiyyə dükkanı və mükafat qazanmış reklamlara həsr olunmuş müvəqqəti sərgi yerləşir.
Kitabxana
Muzeyin kitabxanası Yaponiyada reklam kommunikasiyası sahəsində ixtisaslaşmış yeganə kitabxanadır. Kitabxananın tarixi 1966-cı ildən başlayır: həmin il Yoşida Hideo Memorial Zalının Reklam Kitabxanası adı ilə qurulmuşdur. Kitabxanada 30 minə yaxın material saxlanılır: reklam haqqında yapon dilində və xarici dildə kitablar, jurnallar və mükafat qazanmış reklam işləri və s. Kitabxananın materiallarının aparılmasına icazə verilmir, lakin istənilən şəxs baxmaqda sərbəstdir.
İbrahim
Yaradılış Kitabında təsvir olunan həyatı gələcək nəsillər və torpaq mövzuları ətrafında cəmlənir. İbrahim, atası Terahın evini tərk edib özü və nəslinə vəd edilen Kənan torpağında məskunlaşmağa çağırılır. Bu vəd daha sonra İbrahimin arvadı Saredən oğlu İshaqa miras qaldı, İshaqın ögey qardaşı İsmailə isə böyük bir xalq quracağı vəd edildi. İbrahim Sara üçün Əl Xəlilde Atababalar mağarasını -dəfn yeri- alır və bununla da torpaqda öz hüququnu müəyyən edir. Varisi İshaq öz qohumlarından olan bir qadınla evlənir və bununla da Kənanlıları varislikdən məhrum edir. İbrahim daha sonra Kantura ilə evlənir və onların daha altı oğlu olur; lakin o vəfat edib Saranın yanında basdırılanda İshaq "İbrahimin bütün malını" aldı, digər oğulları isə yalnız "hədiyyələr" aldılar.
Əksər tarixçilər Çıxış və Hakimlər dövrü ilə birlikdə patriarxal dövrü müəyyən bir dövrlə əlaqəsi olmayan gec ədəbi quruluş kimi görürlər. Bir əsrlik arxeoloji tədqiqatlarından sonra tarixi İbrahim üçün heç bir dəlil tapılmadı.
Tövratın erkən Fars dövründə (e.ə. 6-cı əsrin sonları) Babil əsarətində Yəhudada qalan yəhudi mülkədarları ile, bu torpaqlar üzərində öz hüquqlarını "ataları" İbrahim vasitəsilə izləyənlərlə, əks iddialarını Musa və Çıxış ənənəsinə əsaslandıran geri dönən sürgünlər arasında yaranmış gərginlik nəticəsində yazıldığı qənaətinə gəlib çatıldı. (Vəd edilmiş torpaq hekayəsi)
İbrahim dövrü
right|thumb| İbrahimin Urdan Kənana səyahəti, Jozsef Molnár, 1850 (Macarıstan Milli Qalereyası, Budapeşt)
Struktur və ifadə proqramları
İbrahim dövrü münaqişə və ya problemin həllinə yönəlmiş vahid struktur kimi qurulmayıb. Epizodlar adətən yalnız sərbəst şəkildə əlaqələndirilir və ardıcıllıq həmişə məntiqli deyil. Bu mövzular Yaradılış 11:27–31-də Saranın qısır olduğu və 12:1–3-də İbrahimə doğulduğu torpağı tərk edərək, Rəbbin ona göstərəcəyi torpağa getməsi əmri verilən "povest proqramlarını" təşkil edir.
İbrahimi dinlərdə tanrı
right|thumb|220x220px|Farsların Yehud Medinata bölgəsindən olan draxmada Yehova qanadlı və təkərli taxtda təsvir edilmişdir. İbrahimi dinlərdə Tanrı antropomorfik təriflərdən azad edilərək daha mücərrəd məfhumlarla ifadə olunan və təkamül edən bir fiqurdur. Başlanğıcda o, insan qiyafəsində bir ailə və ya qəbilə tanrısı olub, ətrafında çoxlu canlıların olduğu səmada sarayda yaşayan, pilləkənlərlə göyə qalxıb enən, başqa tanrıları da tanıyan bir tanrıdır. Bu gün İbrahimi dinlər Tanrının zaman və məkandan arınmış olduğuna inanırlar, buna görə də Tanrı konkret kainatdan müstəqildir, lakin yenə də duaları eşidir və cavab verir. Bu mərhələdə O, kainatın yaradıcısı, əbədi, hər şeyə qadir və hər şeyi bilən tanrıdır.
İbrahimi dinlərin kitablarında Tanrı təcəssüm olunmuş yaradıcıdır. O, birinci şəxs kimi danışır və bəzən insanların qarşısına " insan obrazı " ilə çıxır. İslamda Allah intiqam alandır, mütəkəbbirdir. Sabur, Cəlil (qəzəbli), Rəhim (çox mərhəmətli), Həlim (mülayim), Vədud (sevgili) kimi insani hissləri ifadə edən adlarla da tanınır. Xristianlıqda tanrı ata, sufizmdə dost kimidir. Tanaxda da Yehova çox vaxt təcəssüm etdirilir.
İbrahimi dinlərdə tanrının adı da zamanla dəyişir.
Sara
Kənan torpağında şiddətli qıtlıq oldu və İbram, Lut və onların ailəsi Misirə getdilər. Yolda İbram Saraya deyir ki, Misirlilərin onu öldürməməsi üçün onun bir bacısı olduğunu söylə. Misirə girəndə Fironun nökərləri Sarayın gözəlliyini Firona təriflədilər və onu saraya apardılar və əvəzində İbrama mülk verdilər. Allah Fironu və ailəsini müsibətlərə düçar edir ki, bu da Fironun nəyin səhv olduğunu anlamağa çalışmasına səbəb olur. Sarayın evli qadın olduğunu öyrənən Firon İbram və Saraydan ondan uzaqlaşmalarını xahiş edir.
İbram və Lutun gedişi
thumb| İbrahim və Lut ayrılır. Gen: 13.7 &. c, Wenceslaus Hollar tərəfindən [[Ofort|oyma, 17-ci əsr (Tomas Fisher Nadir Kitab Kitabxanası, Toronto)]] Misirdən sürgün edildikdən sonra bir müddət Nəcəfdə yaşadılar. Bethel və Ay bölgəsində İbram və Lutun böyük sürüləri eyni otlaqları tuturdu. Bu, hər bir ailənin maldarlarının probleminə çevrilib. Çobanlar arasında münaqişə o qədər şiddətləndi ki, İbram qardaşlar arasında münaqişə olmasın deyə Luta sol və ya sağ tərəfdə ayrıca bir sahə seçməyi təklif etdi. Lut şərqə doğru, Soara qədər bütün ölkəni yaxşı sulayan İordan düzlüyünə getmək qərarına gəldi. İbram cənubda Xevrona getdi və Mamre düzlüyində məskunlaşdı və orada Tanrıya ibadət etmək üçün başqa qurbangah tikdi.
Çedorlaomer
thumb| İbrahim və Melkisedeqin görüşü, Ağsaqqal Dierik Bouts tərəfindən yağlı boya ilə çəkilmiş rəsm, c. 1464–1467 İordan çayının Sodom və Gomora şəhərlərinin Elam üzərinə üsyanı zamanı İbramın qardaşı oğlu Lot və ailəsi Elamlıların işğalçı qüvvələri tərəfindən əsir götürülür. Sodom ordularını məğlub etdikdən sonra Elam ordusu döyüş qənimətlərini toplamağa gəlir. Həmin vaxt Lut və ailəsi Sodom Krallığının kənarında yerləşdirilir və onları görünən hədəfə çevirir.
İbram qayıdanda Sodom padşahı onu qarşılamaq üçün Şave vadisinə gedir. Həmçinin, uca Elyon kahini olan Salem (Yerusəlim) padşahı Melkisedek çörək və şərab gətirir və İbrama və Allaha xeyir-dua verir. İbram Melkisedeqə hər şeyin onda birini verir. Əgər Sodom padşahı öz xalqına qayıtmaq istəyirsə, bütün mülkü İbrama saxlamağı təklif edir. İbram, müttəfiqlərinin payı istisna olmaqla, Sodom padşahının hər hansı razılaşmasını rədd etdi. left|thumb| Müqəddəs Kitabdan Şəkillər kitabının 1860-cı il nəşrindən Julius Schnorr von Carolsfeld tərəfindən oyma ilə İbrahimə ulduzları saymağa rəhbərlik edən Tanrının görüntüsü.
Regionların vədi
Rəbbin səsi görüntüdə İbrama gəlir və ulduzlar qədər yerin və onun nəslinin vədini təkrarlayır. İbram və Tanrı əhd mərasimi keçirir və İsrailin Misirdə gələcək əsirliyindən danışır. Tanrı İbrama dedi ki, onun nəslindən olan torpaqlar: Ken, Kenizid, Kadmon, Xet, Periz, Refaim, Amor, Kənan, Qirqaşi və Yevusi torpaqları.
Həcər
right|thumb| İbrahim, Sara və [[Hacər|Həcər, 1897-ci ildən İncildən illüstrasiya]] İbram və Saray Onun necə xalqların atası olacağını anlamağa çalışırlar, çünki Kənanda 10 il yaşadıqdan sonra heç bir uşaq doğulmayıb. Sara Misirli cariyəsi Həcərə İbrama oğul doğmaq niyyəti ilə təklif edir.
Hacer hamilə olduğunu öyrəndikdən sonra Saraya xor baxmağa başladı. Saray cavab olaraq Həcərə pis rəftar etdi və o, səhraya qaçdı. Şura gedən yolun üstündəki bulağın başında bir mələk Həcərlə danışdı. Deyirdilər ki, İbram öz düşərgəsinə qayıdacaq və oğlu "vəhşi adam" olacaq, onun əli hamıya, hamının əli ona və bütün qardaşlarına qarşı olacaq. Ona dedilər ki, oğlu İsmayılı çağırsın. Həcər onunla danışan Tanrıyı "El-roi" (görən tanrı) adlandırırdı. O gündən quyu Beer-lahai-roi ("Dirinin və məni görənin quyusu") adlandırıldı. Sonra övladını dünyaya gətirmək üçün anasının yanına qayıtdı və ona deyilən kimi etdi. İsmail doğulanda İbramın 86 yaşı var idi.
Sara
On üç il sonra, İbramın 99 yaşı olanda Tanrı yeni adını elan etdi: "İbrahim; bir çox xalqın atası". Bundan sonra İbrahim sünnətin əlamət olacağı bölgələrlə bağlı əhdin göstərişlərini aldı.
Tanrı Saraya Sara adını verdi, ona xeyir-dua verdi və İbrahimə dedi: "Onun vasitəsilə sənə bir oğul da verəcəyəm". İbrahim güldü və ürəyində dedi: "Yüz yaşı olana uşaq, doxsan yaşı olan Sərə doğularmı?" İbrahim Tanrıyla görüşdükdən sonra bütün ailə üzvlərini, özü 99 yaşında və İsmaili 13 yaşında sünnət etdi.
Üç ziyarətçi
thumb| İbrahim və Üç Mələk, akvarel, [[Ceyms Tisso|James Tissot, c ]] İbrahim çadırının girişində, Mamrenin menengiç ağaclarının yanında oturmuşdu. Başını qaldırıb Tanrının hüzurunda üç nəfər gördü. Sonra qaçıb onları qarşılamaq üçün əyildi. İbrahim onların ayaqlarını yuyub bir tikə çörək gətirməyi təklif etdi və onlar razılaşdılar. İbrahim seleksiya olunmuş undan çörək hazırlamaq üçün Saranın çadırına qaçdı, sonra xidmətçi oğlana seçilmiş dana hazırlamağı əmr etdi. Hər şey hazır olandan sonra kəsmiki, südü və dananı qabağına qoyub, yemək yeyərkən ağacın altında onları gözləyirdi.
Gələnlərdən biri İbrahimə dedi ki, Sare gələn il qayıdanda bir oğlu olacaq. Sara çadırın girəcəyində deyilənləri eşitdi və o yaşda uşaq dünyaya gətirmək ümidinə güldü. Ziyarətçi İbrahimdən soruşdu ki, niyə Sara bu yaşda uşaq dünyaya gətirərkən gülür, çünki Tanrı üçün heç bir şey çətin deyil. Sare onun güldüyünü inkar etdi. .
İbrahimin duası
thumb| İbrahim Sodomu alovda görür, akvarel, [[Ceyms Tisso|James Tissot, c ]] Yeməkdən sonra İbrahim və üç qonaq ayağa qalxdılar. Onlar Sodom və Gomoranın taleyini müzakirə etmək üçün "ova şəhərlərində" hökmranlıq edən zirvəyə yürüş etdilər, günahları o qədər böyük idi ki, Tanrıyı ovsunladılar. İbrahimin qardaşı oğlu Sodomda yaşadığı üçün Tanrı bu şəhərlərə haqq qazandırmaq və mühakimə etmək planlarını açıqladı. Bu zaman digər iki ziyarətçi Sodoma getdi. Sonra İbrahim Tanrıya üz tutdu və Onun yanına getdi və dedi: "Şəhərdə ən azı on saleh adam olsaydı, Tanrı şəhərə aman verməzdimi?" deyə yalvardı. Tanrı on saleh adama görə şəhəri məhv etməyəcəyini bildirdi.
İki qonaq hesabat vermək üçün Sodoma gələndə şəhər meydanında qalmağı planlaşdırdılar, lakin İbrahimin qardaşı oğlu Lut onların yanına qaçdı və bu iki "kişi"nin onun evində gecələməsini təkid etdi. Bir qrup kişi Lutun evinin qarşısına toplaşaraq Lutdan qonaqlarını istədi, lakin Lut buna qarşı çıxdı və əvəzinə bakirə qızlarını onlara təklif etdi. Onlar bundan imtina etdilər və Lutun qapısını sındırmağa çalışdılar.
Ertəsi gün səhər tezdən İbrahim Tanrının hüzurunda dayandığı yerə getdi. O, "Sodom və Gomoraya baxdı" və hətta "on salehin" olmadığı şəhərlərdə yerdən "təndirin tüstüsü kimi" tüstü gördü (ayə 18:32).
Abimelek / Endoqamiya
thumb| İbrahimin karvanı, [[Ceyms Tisso|James Tissot tərəfindən, akvarel, 1903-cü ildən əvvəl (Yəhudi Muzeyi, Nyu-York)]] İbrahim Kadeş və Şur arasında Müqəddəs Kitabın anaxronik olaraq "Fələstin torpağı" adlandırdığı yerdə məskunlaşdı. İbrahim Gerarda yaşayarkən açıq şəkildə Sarenin bacısı olduğunu iddia edirdi. Bu xəbərdən xəbər tutan padşah Avimelek onu yanına gətirdi. Tanrı Avimelekə yuxuda gəldi və onun arvadı olduğu üçün onu götürməyin ölümlə nəticələnəcəyini bildirdi. Avimelek ona toxunmadı, lakin İbrahimin Sara ilə qardaş olduqları iddiasına görə başqa saleh xalqı öldürüb-öldürməyəcəyini soruşdu. Cavabında Tanrı Avimelekə dedi ki, o, həqiqətən də kamil ürəyə malikdir və buna görə də mövcud olmağa davam edəcək, lakin əgər Tanrı İbrahimin arvadını ona qaytarmasaydı, o, Avimeleklə bütün ailəsini mütləq öldürəcəkdi.
Ertəsi gün sübh tezdən Avimelek yuxusunu nökərlərinə danışdı və İbrahimə yaxınlaşıb onun padşahlığına niyə belə böyük günah gətirdiyini soruşdu. İbrahim orada Tanrı qorxusunun olmadığını və arvadına görə onu öldürə biləcəklərini düşündüyünü söylədi. Sonra İbrahim dediklərinin yalan olmadığını iddia etdi: "Yenə də o, mənim bacımdır; o, atamın qızıdır, amma anamın qızı deyil və mənim arvadım oldu".
Avimelek Saranı İbrahimə verdi və ona qoyun-keçi, mal-qara və nökərlər hədiyyə etdi. və onu öz torpağında istədiyi yerdə məskunlaşmağa dəvət etdi. Saraya min gümüş də verdi. İbrahim Avimelekə və ailəsinə dua etdi.
Filiştlilər ölkəsində bir müddət yaşadıqdan sonra Avimelek və Fikol quyu uğrunda şiddətli döyüşlə nəticələnən mübahisəyə görə İbrahimlə üz-üzə gəldilər. İbrahim Fələstinli nökərinin hücumlarına və İbrahimin quyusunu tutmasına görə Abimelekə məzəmmət etdi. Abimelek hadisədən xəbərsiz olduğunu iddia edib. İbrahim Avimelekə qoyun və öküz qarşılığında sövdələşmə təklif etdi. Quyunun qazanın özü olduğunu sübut etmək üçün ona daha yeddi qoyun da verdi. Bu anda görə bu quyunun yerinə Beer-Şeva adını verdilər.
İshaq
Keçən il Mamredə peyğəmbərlik edildiyi kimi, Sara hamilə qaldı və sünnət əhdinin birinci ildönümündə İbrahimə bir oğul doğdu. İbrahimin İshaq adını verdiyi oğlu doğulanda "yüz yaşında" idi; səkkiz günlük olanda onu sünnət etdi. Sare üçün bu qədər yaşlı yaşda uşaq dünyaya gətirmək və əmizdirmək fikri gülünc idi. İshaq böyüməyə davam etdi və süddən kəsildiyi gün İbrahim böyük bir ziyafət verdi. Ancaq şənlik zamanı Sara İsmayılı ələ saldığını gördü. thumb| Həcər və İsmayılın göndərilməsi, Adriaen van der Werff, c (Rhode Island Dizayn Muzeyi Məktəbi, Rhode Island)
İsmayıl
İshaq doğulanda İsmayılın on dörd yaşı vardı. Sara İsmailin İshaqı ələ saldığını görəndə İbrahimə bildirdi ki, həm İsmayıl, həm də Həcəri göndərsin və İsmail İshaqın mirasına şərik ola bilməz. İbrahim arvadının bu sözlərindən çox üzüldü və Tanrıdan məsləhət istədi. Allah İbrahimə dedi ki, kədərlənməsin, arvadının əmr etdiyi kimi etsin. Tanrı İbrahimə deyir: "İshaqda nəsil sənin yanına çağırılacaq, mən İsmaili bir millət edəcəm, çünki o, sənin nəslindəndir".
Səhər tezdən İbrahim Hacerlə İsmayılı birlikdə çölə çıxardı. Ona çörək və su verdi və onları yola saldı. İkisi bir şüşə su qurtarana qədər Beer-Şeva səhrasında dolaşdılar. O, ümidsizcə göz yaşlarına boğuldu. Rab oğlanın səsini eşitdi, Rəbbin mələyi Həcərə təsdiq etdi ki, o, böyük bir millət olacaq və "qılınc üzərində yaşayacaq". Sonradan yaranan su onların həyatını xilas edib. Oğlan böyüdükcə Paran səhrasında məharətlə oxatan oldu. Nəhayət, anası İsmailə doğma Misirdən bir arvad tapdı.
İshaqın bağlanması
left|thumb|290x290px| [[İshaqın Yehovaya qurbanı, Rembrandt [not 1] Bəziləri bu hekayəni İnsan qurbanlığından qayıtmaq üçün uydurulmuş mif hesab edirlər. ]] İshaqın gəncliyində Tanrı İbrahimə oğlunu Moriya torpağında qurban verməyi əmr etdi. İbrahim sözügedən dağa çatana qədər üç gün yol gedir. O, İshaqla təkbaşına dağa girən kimi qulluqçulara qalmağı əmr edir. İshaq odunu aparır və atasından yandırma qurbanı üçün heyvanın harada olduğunu soruşur. İbrahim cavab verir: "Tanrı ona yandırma qurbanı üçün bir quzu verəcək". İbrahim oğlunu qurban verməyə hazırlaşarkən, Rəbbin mələyi onu dayandırdı və arxasında "kolluqda buynuzundan ilişmiş bir qoç" gördü.
Bu yer sonralar Yehova-jire adlandırıldı. O, itaətkarlığı müqabilində çoxlu başqa nəsil və firavanlıq vədləri aldı. Bu hadisədən sonra İbrahim Beer-Şevaya getdi.
Qurban və kişi sünnəti ; Bugünkü yəhudi və müsəlman icmalarında qurban kəsmə və kişi sünnəti ənənələrini yaradan rəvayətlər İbrahimlə əlaqələndirilir.
Yəhudi cəmiyyətində oğlan uşaqlarının Tanrıya qurban kəsildiyi məlumdur. Yuxuda İbrahimin oğlunu qurban kəsdiyini görmək də bu əmələ işarə sayılır. Zaman keçdikcə insan qurbanlığından imtina edildi və bütün bədəni qurban vermək əvəzinə onu simvolizə edən bir parça (sünnet dərisi) kəsilməyə başladı. İbrahimin oğlunu qurban verməyə hazır olması həmin cəmiyyətdə belə bir əməlin mövcudluğuna dəlalət edir.
Tarixilik
thumb| İsrailin Beer- [[Beer-Şeva|Şevada İbrahimin quyusu]] 20-ci əsrin ortalarında Uilyam F. Olbrayt və G. Ernest Rayt kimi görkəmli arxeoloqlar, Albrext Alt və Con Brayt kimi bibliya alimləri eramızdan əvvəl II minillikdə " əcdadların çağı " adlandırdıqları dövrün real insanların inandırıcı nağılları olduğuna inanırdılar. 1970-ci illərdə isə İsrailin keçmişi və bibliya mətnləri ilə bağlı yeni arqumentlər bu fikirlərə etiraz edirdi; bu arqumentləri Tomas L. Tompsonun The Historicity of the Patrical Narratives (1974), və Con Van Setersin Abraham in History and Tradition (1975) əsərlərində tapmaq olar.
Ədəbiyyatçı alim Tompson öz arqumentini arxeologiya və qədim mətnlərə əsaslandırıb. Onun dissertasiyasında əcdadların eramızdan əvvəl II minillikdə yaşadığına dair inandırıcı sübutların olmamasına diqqət yetirildi və bəzi bibliya mətnlərinin eramızdan əvvəl I minilliyin şərtləri və anlayışlarını əks etdirdiyi qeyd edildi.
Van Seters patriarxal hekayələri araşdırdı və adın, sosial mühitin və mesajların Dəmir dövrünə aid olduğunu iddia etdi. Van Seter və Tompsonun işi bibliya elmində və arxeologiyada bir paradiqma dəyişikliyi idi və alimlərin getdikcə daha çox patriarxal hekayələrə tarixi olaraq baxmamasına səbəb oldu.
Sonrakı illərdə bəzi mühafizəkar alimlər patriarxal rəvayətləri müdafiə etməyə çalışdılar, lakin bu, alimlər tərəfindən qəbul edilmədi. 21-ci əsrin əvvəllərində arxeoloqlar İbrahimi, İshaqı və ya Yaqubu etibarlı tarixi şəxsiyyətlər edəcək hər hansı kontekst yaratmaq ümidini itirdilər.
Etibarlılıq kontekstində; İbrahimin rəvayətləri ilə bağlı çoxlu tənqidlər var. Bu tənqidlər onun əsl tarixi şəxsiyyət olub-olmaması, harada yaşaması, rəvayətlərin mənbələri və etibarlılığı ilə bağlıdır. Məsələn, onun arvadı Sara hekayələrdə 90 yaşlı padşahı qızışdıracaq qədər gözəldir və uşaq dünyaya gətirə bilir. Sara 127 yaşında vəfat etdikdən sonra İbrahim evlənir və 6 oğlu olur.
Son arxeoloji sübutlara eramızdan əvvəl 2-ci minilliyin əvvəllərinə aid gil lövhələr daxildir ki, bunlar İbrahimin qohumlarının adlarına uyğun gəlir. Bu şəhərlər Peleq, Seruq, Nahor, Terah və Harandır. Arxeoloji qazıntılar zamanı tapılan lövhənin üzərində "Terah oğlu Abram" ifadəsi tapılıb. Nahor (İbrahimin qardaşı) və qəbiləsinin adı Kapadokiyada və Mari lövhələrində çəkilir.
Eramızdan əvvəl 925-ci ildə Rexavamın hakimiyyəti dövründə baş vermiş döyüşün I Firon Şişakın (Tanaxdakı Şeşonk) qələbə kitabəsində Negev bölgəsində yer adı "Abram (İbrahim) qalası"dır.
Hekayənin mənşəyi
thumb| İbrahimin qapısı, Tel Dan, İsrail İbrahim hekayəsi, digər əcdad hekayələri kimi, çox güman ki, mühüm şifahi tarixə malikdir və onun adı çox qədimdir. (Yezekel və Yeşaya kitablarında xatırladılır) Yaradılış kitabında tapılan hekayə artıq orijinal mənasını əks etdirmir. (Yaradılış 17:5-də təqdim olunan "Xalq Atası"nın məşhur etimologiyası, yəqin ki, "Ata böyükdür" deməkdir).
Bu mərhələdə şifahi mədəniyyət Tövratın yazılı hekayələrinə çevrilir; Əksər alimlər bu mərhələnin Fars dövrünə, təxminən eramızdan əvvəl 520–320-ci illərə aid olduğunu düşünürlər. Bunun üçün iki fərziyyə var;
Birincisi, Fars İmperatorluğu icazəsiyle, sürgündən sonrakı icmanın Tövratı Fars İmperator sistemində işləmək üçün qanuni əsas kimi tərtib etdiyi,
İkincisi, sürgündən sonrakı yəhudi icmasına kimin aid olacağını müəyyənləşdirmək üçün meyarlar təmin etmək və müxtəlif qruplar, (xüsusən də kahinlik və "ağsaqqallar") güc strukturlarını və nisbi mövqelərini müəyyən etmək üçün Tövrat yazılmışdır.
Tövratın tamamlanması və onun sürgündən sonrakı yəhudiliyin mərkəzinə yüksəlməsi köhnə mətnləri birləşdirməklə yanaşı, yeni mətnlərin yazılması ilə bağlı idi — son Tövrat mövcud mədəniyyətdən qaynaqlanırdı. Sürgün zamanı (yəni eramızdan əvvəl VI əsrin birinci yarısında) yazılmış Yezekel kitabında, Babildə sürgündə olan Yezekel Yəhudada qalanların bu torpaqlara necə sahib olduqlarını iddia etdiyini təsvir edir. İbrahimdən mirasa əsasən; lakin peyğəmbər onlara deyir ki, Tövrata tabe olmadıqları üçün onların heç bir iddiası etibarlı deyil. Eynilə, Yeşaya Kitabı Yəhuda xalqı ilə sürgündən sonrakı yəhudilər ("gôla") arasındakı gərginliyə şəhadət edir, Allahın İsrailin atası olduğunu və İsrailin tarixinin Hz. Çıxış, İbrahim deyil. Bu və buna bənzər dəlillərdən (məsələn, Ezra-Nehemya) çıxarılacaq nəticə ondan ibarətdir ki, İbrahim hekayəsi Yəhuda torpaqlarına iddialı olan yerli torpaq sahiblərinə qarşı sürgün qüvvələrini dəstəkləməyə xidmət edən bir fiqur idi. sürgündən sonra geri qayıdanların xərcləri.
Muazzez İlmiye Çığ, İbrahim peyğəmbər haqqında yazdığı kitabında İbrahimin yaşadığı dövrün e.ə. 1900–1800-cü illərə aid edilməsinin nəzərdə tutulduğu, bu dövrdə ərəb və ibrani kimi bir xalqın olmadığı, İbrahimlə bağlı əfsanələrlə qarışıq ən qədim arxeoloji tapıntıların həmin dövrdən ən az 1500 il sonra Ras Şamrada tapıldığı bildirilir. O, İbrahimin öz arvadını bacısı kimi təqdim edərək firona və başqa padşaha buraxması və eyni əhvalatın oğlu İshaq tərəfindən təkrarlanması hekayəsinin də şumerlərdən götürüldüyünü bildirir.
İbrahimə üç əsas dünya inancında, Yəhudilik, Xristianlıq və İslamda yüksək hörmətli mövqe verilir. Yəhudilikdə o, yəhudi xalqı ilə Tanrı arasındakı xüsusi əlaqə olan əhdin banisidir. – Yəhudilərin Allahın seçilmiş xalqı olduğuna inanmağa səbəb olur. Xristianlıqda Həvari Pavel öyrədirdi ki, İbrahimin Musanın qanunundan əvvəl olan Allaha olan inancı onu yəhudi və ya qeyri- yəhudi bütün möminlərin prototipinə çevirdi; və İslamda o, Adəmlə başlayan və Məhəmmədlə zirvəyə çatan peyğəmbərlər silsiləsində mühüm həlqə kimi görülür.
Yəhudilikdə
Yəhudi ənənəsində İbrahim Avraham Avinu (אברהם אבינו), "atamız İbrahim" adlanır ki, bu da onun həm yəhudilərin bioloji əcdadı, həm də ilk yəhudi kimi yəhudiliyin atası olduğunu göstərir. Onun hekayəsi həftəlik Tövrat oxuma bölmələrində, əsasən paraşahda oxunur.
O, "Tanrının Yolları" haqqında öyrənmək üçün Nuh və Samın evində oxuyur. Nuh və Samdan baş kahinin nəsli və vəzifəsi əbədi olaraq Levi və onun nəslinə keçir.
İbrahim atasının torpağını tərk etməzdən əvvəl, xaldeylilərin bütlərini sındıran cəsarətli bir hərəkətdən sonra Nemrutun odlu ocağından möcüzəvi şəkildə xilas olur. Kənanda olduğu müddətdə o, səyyahlara və əcnəbilərə qarşı qonaqpərvər idi və onlara Tanrı haqqında biliklərini necə tərifləməyi də öyrədirdi.
Yəhudilikdə Tanrı "İbrahimi, İshaqın və Yaqubun Tanrısı" adlandırıldığı üçün o, İshaq və Yaqubla birlikdə adı Tanryla birləşmiş kimi görünür. O, otuz millətin atası kimi də tanınır.
İbrahim ümumiyyətlə yəhudi mistisizmi haqqında mövcud olan ən qədim kitablardan biri olan Sefer Yetsirahın müəllifi hesab olunur.
Avota görə, İbrahim Tanrının əmri ilə on sınaqdan keçir. İshaqın bağlanması İncildə sınaq kimi qeyd olunur; digər doqquzun adı çəkilmir, lakin sonrakı ravvin mənbələrində müxtəlif rəqəmlər verilir.
Xristianlıqda
Xristianlıqda İbrahim Allahın özünü göstərmək üçün seçdiyi və Allahın əhd bağladığı peyğəmbər kimi hörmətlə qarşılanır (Əhd İlahiyyatı). Pavel bəyan etdi ki, İsaya iman edənlərin hamısı "İbrahimin nəslindəndir və İbrahimə verilən vədin varisləridir". Romalılara 4-də İbrahim Allaha olan "sarsılmaz imanı" üçün təriflənir və bu, "Məsihin xilasedici gücünə iman göstərənlər" anlayışına aid edilir.
Pavelin ardınca gələn kilsə rəhbərləri İbrahimi bütün xristianların ruhani atası kimi vurğulamışlar. Avqustin xristianların iman vasitəsilə İbrahimin "övladları (yaxud "toxumları") olduğunu bildirib. Martin Lüter İbrahimi "imanlı bir insanın paradiqması" adlandırdı.
Bəzi xristian ilahiyyatçıları İbrahimin yaşadığı teofaniyada "üç ziyarətçi" ni Müqəddəs Üçlüyə bərabər tuturlar.
İslamda
İslam, İbrahimi Adəmlə başlayan və Məhəmmədlə yekunlaşan peyğəmbərlər silsiləsində bir halqa kimi görür. Adı Quranın 35 surəsində keçir. O, həm hənif (tövhid), həm də müsəlman adlanır və müsəlmanlar onu peyğəmbər və əcdad, kamil müsəlmanın arxetipi və Məkkədə Kəbənin möhtərəm qurucusu hesab edirlər. İslamda onun yeganə məqsədinin Allahın birliyini elan etmək olduğu düşünülür. İbrahim İslamda böyük peyğəmbərlər arasında mövqe tutur və ona "İbrahim Xəlilullah", yəni " Allahın sevgilisi" deyirlər.
İbrahim, İshaq və Yaqubdan başqa, Allah yanında insanların ən fəzilətlilərindəndir. Quranda "Müsəlmanların Atası" və cəmiyyət üçün nümunə kimi qeyd olunur.
İbrahimin oda atılması hekayəsi
thumb| Balıqlıgöl İbrahimin oda atılması hekayəsinə Quranda və bəzi yəhudi əfsanələrində rast gəlinir. İbrahim heç vaxt Nemrutu və bütləri tanrı qəbul etməyi qəbul etməmiş, heç kim görmədən bütləri sındırmış, baltanı böyük bütün boynuna sancmış və Nemrutu tövhidə çağırmışdır. İbrahimin çağırışına məhəl qoymayan Nemrut böyük bir atəş yandırdı və İbrahimi katapultla oda atdı, ancaq Allahın əmri ilə atəş onu yandırmadı. Şayiələrə görə, İbrahim odda olarkən Allah odu gül bağına çevirib. Əfsanənin türk versiyasında hadisə Urfada baş verir, od gölə çevrilir (Balıklıgöl) və odunlar göldə üzən balığa çevrilir. Quranda belə qeyd olunur:
NGC 5331
NGC 5331, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. Sbc tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Sarıcalı (Urmiya)
Sarıcalı - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 228 nəfər yaşayır (72 ailə).
Surxabad (Tarım)
Surxabad - İranın Zəncan ostanının Tarım şəhristanının Çəvərzəq bəxşinin Çəvərzəq qəsəbəsinin ərazisinə daxil olan kənd. Kənd ərazisində Surxabad Dövlət Təbiət Qoruğu yerləşir.
Əhalisi
2016-cı ilin məlumatına görə kənddə 233 nəfər yaşayır (73 ailə).
Əş-şaab yurid iskat'en-nizam
250px|thumb|right|Şüarın Təhrir meydanındakı mitinqdə ingiliscə versiyası Əş-şaab yurid iskat'en-nizam — Ərəb baharında istifadə edilən siyasi şüar. Bu şüar ilk olaraq Yasəmən inqilabında işlədildi. Daha sonra Misir inqilabı (2011) zamanı tez-tez istifadə olunmağa başlandı. Misir inqilabında ilahi bir ifadə olmaqla bərabər, həmçinin divarlara ən çox yazılan şüar idi.
Həsən Sultanov
Həsən Abbas oğlu Sultanov — Azərbaycan Tibb Universitetinin professoru, tibb elmləri doktoru (1986), həkim-cərrah. Azərbaycan Respublikasının əməkdar həkimi, Azərbaycan Respublikasının əməkdar elm xadimi, Azərbaycan Tibb Universitetinin I-cərrahi xəstəliklər kafedrasının müdiri (1990–2012).
Həyatı
Həsən Sultanov 1932-ci ilin may ayının 9-da Tərtər rayonunun Soyulan kəndində anadan olmuşdur. 1939–1943-cü illərdə Söylən kənd ibtidai məktəbində təhsil almış, oranın 4-cü sinfini bitirmiş, təhsilini qonşu Evoğlu kəndində davam etdirmiş və 1947-ci ildə 8-ci sinfi başa vurmuşdur. 1949-cu ildə Tərtər şəhər orta məktəbini bitirmişdir.
1949-cu ildə Azərbaycan Tibb Universitetinin müalicə-profilaktika fakültəsinə daxil olur. IV kursu bitirdikdən sonra Rusiya Federasiyasının Samara Dövlət Tibb Universitetinin (keçmiş Kuybışev Dövlət Tibb İnstitutu) hərbi tibb fakültəsinə köçürülür. 1955-ci ildə həmin fakültəni bitirərək hərbi həkim ixtisasına yiyələnir. 1955–1957-ci illərdə Murmansk vilayətində hərbi hospitalda hərbi həkim kimi fəaliyyət göstərir. 1957-ci ildə ordu sıralarından tərxis olunaraq Azərbaycana qayıdır. Həmin il Tərtər rayonunun Evoğlu kənd xəstəxanasının baş həkimi vəzifəsinə təyin edilir.
Locavis
Locavis - Azərbaycanda fəaliyyət göstərən ilk avtomobil paylaşım (Carsharing) platformasıdır. Fərdi şəxslərin öz şəxsi avtomobillərini istədikləri məbləğ qarşılığında rəqəmsal formada paylaşa biləcəkləri car share modelidir. Locavis mobil tətbiq vasitəsi ilə çalışır və istifadəçilərin, avtomobillərin qeydiyyatını da heç bir fiziki əlaqə yaratmadan, rəqəmsal formada onlayn həyata keçirir. Tətbiq məkan məlumatları əsasında fəaliyyət göstərir və funksiyası sizə ən yaxın avtomobili və onun paylaşılma şərtlərini ucuz və əlçatan formada sadələşdirməkdir.
Həsən Sultanov
Həyatı
H. A. Sultanov 1960-cı ildə Azərbaycan Tibb Universitetinin I-hospital cərrahiyyə kafedrasında klinik ordinaturaya daxil olmuşdur. O, kafedrada professor B. M. Mahmudbəyovun rəhbərliyi altında cərrahlıq sənətinə yiyələnmiş, cərrahlıq elminə böyük maraq göstərmiş və ilk uğurlu addımlarını atmışdır. 1963-cü ildə Bərdə rayon Birləşmiş Mərkəzi xəstəxanasının cərrahlıq şöbəsinə müdir təyin edilmişdir. O, qısa zaman kəsiyində baş həkimin müalicə işləri üzrə müavini, az sonra isə həmin xəstəxananın baş həkimi vəzifəsinə təyin olunur.
Locavis
Ümumi təsvir
Locavis tətbiqi vasitəsi ilə istifadəçilər həm öz avtomobillərini paylaşa, həm də paylaşılan avtomobilləri ənənəvi icarə qiymətlərindən daha aşağı şəkildə əldə edə bilərlər. Tətbiq istifadəçilərə minimum 30 dəqiqə sonraya avtomobili bron etmə imkanı yaradır ki, bu da öz növbəsində transport və nəqliyyat sahəsində inqilabi xarakter daşıyır. Locavisin sevilən funksionallıqlarından biri də seçilən nəqliyyat vasitələrinin əlavə xidmət kimi ünvana çatırılmasıdır. Tətbiq yalnız şirkətlər üçün yox, həm də fərdi şəxslərin də avtomobil paylaşması üçün nəzərdə tutulmuşdur. Rəqəmsal paylaşım bazarı nümunəsində yaradılmış tətbiq istifadəçilərə hec bir qiymət məhdudiyyəti qoymayaraq onlar arasındakı rəqabəti təmin edir. Locavis gələcəkdə motosiklet, scooter və ona bənzər digər transport vasitələrinin də paylaşılmasına da imkan yaratmağı vəd edir.
Həsən Sultanov
Həyatı
1969-cu ildə "Kənd əhalisi arasında obliterasiyaedici endoarteriitin profilaktikası və müalicəsi" mövzusunda tibb elmləri namizədi alimlik dərəcəsi almaq üçün müvəffəqiyyətlə dissertasiya müdafiə edir. Kənd əhalisi arasında obliterasiyaedici endoarteritin yayılması səviyyəsinin, xəstəliyin gizli formalarının aşkar edilməsi, erkən diaqnostikası üçün müxtəlif peşə sahibləri üzərində çoxsaylı müayinələr aparmış, kənd əhalisi arasında xəstəliyin profilaktikası və müalicəsi tədbirlərini işləyib hazırlamışdır. Rayonda işlədiyi müddətdə demək olar ki, cərrahlığın bütün sahələri üzrə yüzlərlə ağır cərrahi əməliyyatlar yerinə yetirmiş, ali dərəcəli cərrah səviyyəsinə qədər yüksəlmişdir.
Locavis
Vəzifə və xidmətlər
- Share (paylaşım) və transport ( daşıma) qiymətlərini əlçatan və ucuz etmək.
Həsən Sultanov
Həyatı
1972-ci ildə H. A. Sultanov Azərbaycan Tibb Universitetinin I-hospital cərrahiyyəsi kafedrasına assistent vəzifəsinə seçildiyinə görə Bərdə rayon Mərkəzi xəstəxanasının baş həkimi vəzifəsindən azad olunur. O vaxtdan etibarən I-cərrahi xəstəliklər kafedrasında müxtəlif vəzifələrdə işləmişdir. 1972–1980-ci illərdə kafedranın assistenti, 1980–1987-ci illərdə dosenti, 1987–1990-cı illərdə isə professoru kimi uğurlu fəaliyyət göstərmişdir. 1990–2012-ci illərdə I-cərrahi xəstəliklər kafedrasının müdiri vəzifəsində işləmişdir. Bu illərdə prof. Sultanovun praktik cərrahlıqla yanaşı elmi-pedaqoji fəaliyyəti məhsuldar, çoxşaxəli və çoxistiqamətli olmuşdur.
1986-cı ildə H. A. Sultanov Perm Dövlət Tibb institutunda "Kənd əhalisi arasında kəskin paraproktitin profilaktikası və onun cərrahi müalicəsi" mövzusunda doktorluq dissertasiyasını müvəffəqiyyətlə müdafiə etmiş və tibb elmləri doktoru alimlik dərəcəsi almışdır.
Locavis
Vəzifə və xidmətlər
- İnsanları ekoloji cəhətdən daha təmiz və zərərsiz olan nəqliyyat vasitələrinə təşviq etmək.
- Soyuq və yağışlı havalarda əlverişli olmayan motosiklet, moped və skuterləri çox kiçik elektrikli avtomobillərlə əvəzləmək.
Həsən Sultanov
Həyatı
O, 1988–1993-cü illərdə Azərbaycan Tibb Universitetinin aparıcı fakültələrindən birinin — I-müalicə-profilaktika fakültəsinin dekanı vəzifəsində işləmişdir.
Locavis
Ətraf mühitə zərərsiz
Ümumiyyətlə texnologiya və istehsalın artması nəticəsində artıq bəzi dünya ölkələrində şəxsi avtomobil istifadəsi ən yuxarı həddə çatmışdır. Və bu da hər il artan qlobal istiləşmə faizini və onun fəsadlarını gün keçdikcə diqqətə çarpacaq dərəcəyə çatdırır. Lakin Locavis də öz növbəsində qlobal istiləşməni dayanırmağa çalışır. Avtomobil paylaşımı əslində fərdi şəxslərin şəxsi avtomobil sahibi olmağa ehtiyac duymamaları üçün yaradılmışdır. Belə ki paylaşım qiymətlərini kifayət qədər sadələşdirən tətbiqin həmçinin eco-friendly siyasətinə əsasən Elektrikli və digər Green Vehicles adlanan kateqoriyadaki nəqliyyat vasitələrinə verilən üstünlük, aşağı faiz komissiyaları və istifadəçilər tərəfindən artan tələbat digər avtomobil sahiblərini də bu kategoriyaya keçməyə təşviq etməklə bərabər həmçinin elektroavtomobillərin sayının artmasına xidmət edir. Ekoloji cəhətdən təmiz vərdişlər və ya təcrübələr qazanmaq, ətraf mühitin çirklənməsinə daha az təsir etmək, həmçinin avtomobil sahiblərini və icarə edənləri əlavə xərclərdən(yanacaq, mühərrik yağının, filterlərin dəyişdiririlməsi və s.) azad etmək və bununla da vaxtlarına qənaət üçün ekoloji cəhətdən daha təmiz nəqliyyat vasitələrinin istifadəsi və daha da geniş yayılması nəzərdə tutulub. Məhz bu buna görə də gələcək 5 ildə Locavisin eco-friendly daxilində bir sıra ölkələrdə tətbiqi, istifadəsi və daha da geniş yayılması nəzərdə tutulub.
Həsən Sultanov
Həyatı
Həsən Sultanov 2014-cü ildə uzun sürən xəstəlikdən sonra Bakı şəhərində vəfat etmişdir.
Həyat və fəaliyyəti haqqında "H. A. Sultanov: Şərəfli ömrün səhifələri" (Bakı, UniPrint, 2012) və "Şöhrət zirvəsinin fatehi: Professor Həsən Abbas oğlu Sultanov" (Bakı, UniPrint, 2014) adlı kitablar nəşr olunmuşdur.
Locavis
Texnoloji innovasiya
thumb|right Programın daxilində seçilən və xüsusi  paylaşım prosedurlarına malik müəyyən növ nəqliyyat vasitələrinin qapı kilidini avtomobilin olduğu ünvana gedərək NFC və ya QR kodvasitəsi ilə açmaq mümkündür. Həmçinin elektromobillərin enerji doldurulmasını asanlaşdırmaq məqsədi ilə Locavis şirkəti küçə və digər ərazilərə quraşdırılmış dam örtüyü günəş panelləri və külək turbinləri ilə təchiz olunmuş dayanacaqlarla təmin etməyi düşünür. Bu dayanacaqlar əsas enerji payını ekoloji cəhətdən təmiz enerji növü olan günəş və külək enerjisindən almağı planlaşdırır.
Gələcəkdə belə dayanacaqların sayının artırılması nəticəsində şirkət nəqliyyat qiymətlərini kəskin endirməyi hədəfləyir. Belə ki bütün eleltromobil sahibi olan istifadəçilərinə və Locavisin mini elektromobil xidmətlərindən istifadə edənlərə dayanacaqlardan əldə edilən enerjinin güzəştli şərtlərlə və ya pulsuz verilməsi də nəzərdə tutulmuşdur.
Şirkətin adı
"Locavis" latın dilindən götürülmüş sözdür, hərfi mənası isə icarələmək və ya icarələnmişdir kimi başa düşülür.
Şirkətin əmtəə nişanı
Simmetrikdir, 3 ədəd məkan işarəsi təsvir olunmuşdur, istənilən yerdən əlçatan olan mənasındadır. Loqo daxilində gizli şəkildə Locavis yazısı yerləşdirilmişdir.
Suveren (İğdır)
Suveren — Türkiyənin İğdır ilinin İğdır ilçəsinə daxil olan kənd.
Tarixi
Kənd 1928-ci il məlumatına görə Orkof olaraq adlandırılmışdır.
Coğrafiyası
İğdırdan 14 km uzaqlıqdadır. İğdır Universiteti kəndin ərazisində qurulmuşdur.
Əhalisi
1886-cı il məlumatına görə kənddə 129 nəfər kürd yaşayırdı. Kənd digər kəndlərə nisbətdə iqtisadi olaraq daha inkişaf etdiyindən bura köç güclü olmuşdur. 1985-ci il siyahıya alınmasına görə kənddə 2.961 nəfər yaşamışdır.
Olimpiya yolu
Olimpiya Yolu ümumiyyətlə isə Uembli Yolu kimi tanınan bu yol İngiltərənin paytaxtı London şəhərində yerləşən Uembli Park metro stansiyasına və Uembli stadionu tərəfə bağlayan yoldur. Stadionda keçirilən bütün tədbirlərdən öncə minlərlə tamaşaçı məhz bu yoldan istifadə edərək stadionun girişinə yaxınlaşır. Məhz bu yol London metropolitenindən çıxarkən stadiona tərəf yönələn ən asan yoldur.
Uembli Yolu İkinci dünya müharibəsindən sonra alman əsirlər tərəfindən bir neçə il ərzində tikilmişdr və bu əsirlər bu günə qədər Böyük Britaniya tərəfindən nəzarət altındadır. Başlanğıcda onlar Londonda keçirilmiş 1948 Yay Olimpiya Oyunları ərzində işləri görməkdən qəsdən boyun qaçırdılar lakin sonradan onların vəzifəsi mətbuatda yayımlanmış tənqidi yazı səbəbiylə dəyişdirildi; "Bunu fərz etmək olar ki, Əmək Nazirliyi könülsüz olan qul əməyinin yerli və xaricdən gələn ziyarətçilərin gözü qarşısında istifadə etmədən öncə çox dərindən düşünəcək." Əvəzində onlar daha az göz pnündə olan tikinti obyektlərində çalışdırıldılar.
Neytral faiz dərəcəsi
Neytral faiz dərəcəsi, və ya təbii faiz dərəcəsi — pul siyasətinin real faiz dərəcəsinin (mərkəzi bankın faiz dərəcəsi) dəyəri, bu zaman inflyasiya hədəfinə nail olmaq və istehsal güclərindən tam istifadə etmək (sıfır məhsul buraxılışı). Neytral faiz dərəcəsi əldə edildikdə, pul siyasəti iqtisadiyyata nə məhdudlaşdırıcı, nə də stimullaşdırıcı təsir göstərmir.
Konsepsiyanın mənşəyi
Neytral faiz dərəcəsi ideyasının müəllifi 1898-ci ildə “Faiz dərəcəsi və qiymətlər” əsərində bunu dilə gətirən isveçli iqtisadçı Knut Uikseldir. İqtisadçı bunu kreditlər üzrə faiz dərəcəsinin əmtəə qiymətlərinə münasibətdə neytral olan, onların nə yüksəlməsinə, nə də azalmasına səbəb olmayan səviyyəsi kimi müəyyən edib. Wicksell bunu yalnız tələb və təkliflə müəyyən edilən faiz dərəcəsi kimi başa düşürdü.
Konsepsiyanın C. M. Keyns tərəfindən hazırlanması
C.M. Keyns “Pul haqqında traktat”da (1930) Uikselin ideyasına əsaslanaraq, təbii faiz dərəcəsini əmanətlərin miqdarı ilə investisiyanın məbləği arasında bərabərliyin, yəni cəmiyyətin resurslarından tam istifadənin şərti kimi müəyyən etmişdir. Lakin sonralar “Məşğulluğun, faizin və pulun ümumi nəzəriyyəsi” (1936) əsərində o, səhv etdiyi qənaətinə gəlir. “Mən hər bir cəmiyyətdə bu tərifə əsasən, hər bir fərziyyəli məşğulluq səviyyəsi üçün fərqli təbii faiz dərəcəsinin olduğunu görməmişəm. Eyni şəkildə, hər bir faiz dərəcəsi üçün bir məşğulluq dərəcəsi var ki, onun üçün bu faiz dərəcəsi “təbii” dərəcədir, yəni sistemin həmin faiz dərəcəsində və bu nisbətdə tarazlıqda olması mənasında. Beləliklə, təbii faiz dərəcəsindən danışmaq və ya yuxarıdakı tərifin məşğulluq səviyyəsindən asılı olmayaraq faiz dərəcəsi üçün unikal dəyər verəcəyini güman etmək səhv olardı. Sonra başa düşmədim ki, müəyyən şərtlər altında sistem part-time məşğulluqla tarazlıq vəziyyətində ola bilər.
Fironların lənəti
250px|thumb|right|Hovard Karter [[Tutanxamon türbəsi|Tutanxamon türbəsinin qapılarını açır. Onun arxasında misirli bir işçi və Artur R. Kallender dayanır.]]
Fironların lənəti — iddiaya görə, Qədim Misirin kraliyyət şəxslərinin məzarlarına və mumiyalarına toxunan insanın başına gələn lənət. Lənət əsasən 1922-ci ildə Tutanxamon türbəsinin açılmasından sonrakı bir neçə il ərzində baş verən ölümlərlə əlaqələndirilir. Bəzən lənət Misirdən kənarda qədim məzarların açılmasına da aid edilir: Səmərqənddə Əmir Teymurun məzarı (1941), Krakovda Böyük Kazimirin məzarı (1973), Alp dağlarında Ötzinin mumiyası (1991), Altay Respublikasında Ukok şahzadəsinin məzarı (1993). Lənətin sehrli mahiyyəti elmdə inkar edilir.
Yaşar Rəhimov
Yaşar Rəhimov (Yaşar Ağalar oğlu Rəhimov; 12 yanvar 1947 - 28 dekabr 1991) — Goranboy rayonunun könüllülər batalyonunun döyüşçüsü, Qarabağ müharibəsi şəhidi.
Həyatı
Yaşar Ağalar oğlu Rəhimov 12 yanvar 1947-ci ildə Qasım İsmayılov (indiki Goranboy) rayonunun Faxralı kəndində anadan olmuşdur. Orta təhsil aldıqdan sonra Kirovabad (indiki Gəncə) şəhərində texniki peşə məktəbini bitirmiş, Kirovabad (indiki Gəncə) şəhər Enerji təchizat şöbəsində işləmişdir. 1 dekabr 1991-ci il tarixində Goranboy rayonunun könüllülər batalyonuna yazılmış, rayon ətrafında gedən döyüşlərdə iştirak etmişdir. 28 dekabr 1991-ci il tarixində Todan kəndi uğrunda gedən döyüşlərdə aldığı ağır güllə yarasından şəhid olmuşdur. Yaşadığı Dəliməmmədli şəhərində dəfn edilmişdir. Üç övladı var.
Yaşar Rəhimov gənclik illərində futbol idman növünə böyük həvəs göstərmiş, doğulub boya-başa çatdığı Faxralı kəndinin, Dəliməmmədli qəsəbəsinin və Qasım İsmayılov rayonunun yığma futbol komandalarında qapıçı kimi çıxış edmiş, Kirovabadın "Dinamo" klubunun əvəzedici kollektivinə dəvət almışdır.
İrsi
Goranboy rayonu Faxralı kənd uşaq bağçasına şəhid Yaşar Rəhimovun adı verilmişdir.
Dəliməmmədli səhərinin küçələrindən biri şəhid Yaşar Rəhimovun adını daşıyır.